
Ministru kabineta rīkojums Nr. 402
Rīgā 2024. gada 28. maijā (prot. Nr. 22 4. §)
Par valsts meža zemes Kadagā, Ādažu pagastā, Ādažu novadā, privatizāciju
· 1. Saskaņā ar Meža likuma 44. panta ceturtās daļas 3. punkta "a" apakšpunktu atļaut ēku (būvju) īpašniekam, privatizējot nekustamo īpašumu "Jaunieļi" (nekustamā īpašuma kadastra Nr. 8044 005 0055) – zemes vienību (zemes vienības kadastra apzīmējums 8044 005 0055) 4,1795 ha platībā un zemes vienību (zemes vienības kadastra apzīmējums 8044 005 0126) 0,0299 ha platībā – Austrumu ielā 20, Kadagā, Ādažu pagastā, Ādažu novadā, privatizēt arī zemes vienībā (zemes vienības kadastra apzīmējums 8044 005 0055) ietilpstošo meža zemi 1,33 ha platībā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" nodot privatizācijai šā rīkojuma 1. punktā minētā nekustamā īpašuma sastāvā ietilpstošo valsts meža zemi 1,33 ha platībā Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

	Ministru prezidente
	(paraksts*)
	E. Siliņa

	Ekonomikas ministrs
	(paraksts**)
	V. Valainis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

